قوزیی قیبریس تورک جمهوریتی پرزیدنتی مصطفی آکینجی روم ایجماسی‌نین رهبری نیکوس آناستاسیادیس ایله 10 آیدان سونرا ایلک دفعه گؤروش کئچیردی.
آکینجی ایله آناستاسیادیس بمت باش کاتیبی‌نین قیبریس عذره خصوصی نماینده‌سی و بمت باریش گوجو میسیونونون رسمی‌سی الیزابت اسپارین آرا بؤلگه‌دکی رسمی ایقامتگاهینداکی شام یئمگینده ایشتیراک ائدیب.
"ایکی ایجما‌لی باریش تشببوسو" آدلی قروپون عضو‌لری ایسه اللرینده "قیبریس-دا مسئله‌نین حلینه بلی" پلاکات لاری  داشییا‌راق لیدئرلره دستک وئریب.
قوزیی قیبریس تورک جمهوریتی پرزیدنتی مصطفی آکینجی اوچ ساعت یاریما یاخین داوام ائدن گؤروش‌دن سونرا جمهور باشقانلیغی ساراییندا وئردیگی آچیقلامادا بیلدیریب کی، گؤروشده روم لیدئرلرله موجود وضعیتی موذاکیره ائتدیک. سوئیس-ین کرانس مونتانا قصبه‌سینده کئچن ژوئن آییندا اوغورسوز شکیلده نتیجه‌لنن قیبریس کنفرانسیندا تاریخی بیر فورصت الدن گئتدی. بو مرحله‌ده هئچ بیر شئی آرتیق کئچمیش‌دکی کیمی اولا بیلمز. قیبریس موذاکیره‌لرینده آرتیق داوام‌لی بیر پروسئس اولا بیلمز. بون‌دان سونراکی پروسئس آنجاق ثابت اولمایان پاکت چرچیوه‌سینده ایستراتژی ایله مومکون اولا‌جاق‌دیر. بونون مومکون اولوب اولمایجاغینی ایسه قارشی‌داکی پروسئس اورتایا قویا‌جاق. روم ایجماسی‌نین موضعینده هر هانسی دییشیک‌لیک گؤره بیلمدیک.
مصطفی آکینجی روم طرفینه آک دنیزده تک طرف‌لی طبیعی گاز آختاریشی ایله باغلی فعالیت‌لر باره‌ده خبردارلیق ائتدیک‌لرینی وورغولا‌راق، طبیعی گاز موضوع سونون ایکی طرفی ده ماراقلاندیردیغینی، ایکی طرفین ده اورتاق ثروتی اولدوغونو سؤیله‌ییب.
